b'\n_START_ARTICLE_\nFor Honor\n_START_SECTION_\nM\xc3\xa4ngitavus\n_START_PARAGRAPH_\n"For Honor" on v\xc3\xb5itlusm\xc3\xa4ng, mille tegevus toimub fantaasiaelementidega p\xc3\xb5imitud keskajas (nn pseudokeskajas). _NEWLINE_M\xc3\xa4ngijad saavad valida kolme erineva fraktsiooni vahel, t\xc3\xa4psemalt "The Iron Legion Knights", "The Chosen Samurai" ja "The Warborn Vikings". Kolm fraktsiooni on vastavalt r\xc3\xbc\xc3\xbctlid, samuraid ja viikingid. _NEWLINE_K\xc3\xb5igil fraktsioonidel oli algselt neli klassi, kuid iga uue "Fraktsioonide s\xc3\xb5ja" hooaja algul lisatakse kaks klassi juurde. "Vanguardi" klassi peetakse h\xc3\xa4sti tasakaalustatuks ning suurep\xc3\xa4raseks nii r\xc3\xbcndes kui ka kaitses. "Assassin" klassile on omane kiireloomuline r\xc3\xbcnnak, kuid see-eest on v\xc3\xa4hendatud l\xc3\xb6\xc3\xb6gij\xc3\xb5ud. "Heavy" on r\xc3\xbcnnakutele vastupidav ja sobib seet\xc3\xb5ttu h\xc3\xa4sti n\xc3\xa4iteks vallutavate tsoonide kaitsmiseks, r\xc3\xbcnnakud on aga aeglased. "Hybrid" on kombinatsioon kahest eelnimetatud klassist ja v\xc3\xb5imaldab kasutada erioskusi._NEWLINE_K\xc3\xb5ikides klassides on ainulaadsed (st ainult neile omased) relvad, oskused ja v\xc3\xb5itlusstiilid. M\xc3\xa4ngijad v\xc3\xb5itlevad vastaste (nii teised m\xc3\xa4ngijad kui arvuti poolt kontrollitud vastased) vastu oma klassile omaste l\xc3\xa4hiv\xc3\xb5itlusrelvadega. Tappes mitu vaenlast korraga, saavad m\xc3\xa4ngijad tasuna v\xc3\xb5imaluse end ravida v\xc3\xb5i m\xc3\xa4\xc3\xa4rata sihtm\xc3\xa4rk katapuldile v\xc3\xb5i vibulaskjatele._NEWLINE_Allalaaditavaid sisusid on 12. M\xc3\xa4ngijad v\xc3\xb5itlevad vastastega oma klassispetsiifiliste relvadega. Kui m\xc3\xa4ngijad t\xc3\xa4idavad kindlad eesm\xc3\xa4rgid, n\xc3\xa4iteks tappes j\xc3\xa4rjest mitu vaenlast, saavad nad h\xc3\xbcvesid (ingl perks). H\xc3\xbcved v\xc3\xb5imaldavad koguda lisapunkte ja tugevusi, kutsuda noole- v\xc3\xb5i katapuldir\xc3\xbcnnakuid v\xc3\xb5i paraneda ja elusid juurde saada. Enamikus missioonides on m\xc3\xa4ngijatel kaasas AI kontrollitud j\xc3\xa4rglased, kes on m\xc3\xa4ngija iseloomust oluliselt n\xc3\xb5rgemad ega kujuta endast eriti ohtu._NEWLINE_M\xc3\xa4ngu v\xc3\xb5itluss\xc3\xbcsteem on disainitud eesm\xc3\xa4rgiga lasta m\xc3\xa4ngijal tunnetada nende kasutavaid relvi, nende liikumist ja raskust. Vastaste r\xc3\xbcndamiseks ja l\xc3\xb6\xc3\xb6kide t\xc3\xb5rjumiseks tuleb m\xc3\xa4ngijal j\xc3\xa4lgida ekraanil kuvatavaid vihjeid ja j\xc3\xa4lgida nende liikumist. Samuti saavad m\xc3\xa4ngijad valida l\xc3\xb6\xc3\xb6gisuunda ja -tugevust ning kasutada mitmesuguseid v\xc3\xb5itlusv\xc3\xb5tteid, n\xc3\xa4iteks \xc3\xb5laga vaenlasele sissejooksmist v\xc3\xb5i kilbiga l\xc3\xb6\xc3\xb6mist.'